
RAPORT SPECIALITATE
privind modificarea Contractului de delegare a Gestiunii Serviciului de Transport Public Local pe raza de competență a unităților administrativ-teritoriale membre în Asociația de Dezvoltare Intercomunitară ”Asociația Metropolitană de Transport Public Craiova” în vederea ajustării tarifelor pentru titlurile de călătorie pe mijloacele de transport în comun (bilete și abonamente) în comuna Cârcea   


             Luând în considerare prevederile Contractul de delegare a gestiunii serviciului de transport public local pe raza de competență a unităților administrativ-teritoriale membre în Asociația de Dezvoltare Intercomunitară ‘’ASOCIAȚIA METROPOLITANĂ DE TRANSPORT PUBLIC CRAIOVA’’ nr. 900/15.10.2024, aprobat prin HCL 94/10.10.2024, conform căruia ajustarea sau modificarea Tarifelor de călătorie pentru serviciile de transport public local de persoane se realizează in conformitate cu prevederile Ordinul ANRSC nr. 272/2007 pentru aprobarea Normelor – cadru privind stabilirea, ajustarea si modificarea tarifelor pentru serviciile de transport public local de persoane, la cererea operatorilor de transport public local de persoane. 
            
       Adresa transmisă de ‘’ASOCIAȚIA METROPOLITANĂ DE TRANSPORT PUBLIC CRAIOVA’’ nr. 708/19.08.2025 în vederea ajustării tarifelor pentru titlurile de călătorie pe mijloacele de transport în comun (bilete și abonamente) în comuna Cârcea, prin care ne aduc la cunoștiință următoarele:

 -creșterea cotei TVA aplicabilă serviciilor de transport public de la 9% la 21%;
 -majorarea accizelor la carburanți și energie electrică, cu impact direct asupra cheltuielilor de exploatare;
 -liberalizarea prețurilor la energie electrică ce a fost aplicată începând cu luna iulie 2025;
 -creșterea generală a cheltuielilor de operare(piese de schimb, consumabile, servicii de întreținere salarii, asigurări), care nu mai pot fi acoperite în mod sustenabil din nivelul actual al tarifelor ;
 -menținerea continuității și a calității serviciului public prestart
 -necesitatea asigurării continuității și calității serviciului public : pentru a mențiune un nivel corespunzător de siguranță, frecvență și confort pentru călători, este indispensabilă ajustarea veniturilor proprii ale operatorului. 

      Ținând cont de prevederile anexei 6.2 ce face parte integrantă din Contractul de delegare a gestiunii serviciului de transport public local nr. 900/15.10.2024, potrivit căreia tarifele pentru serviciile de transport public local de persoane efectuat prin curse regulate se pot ajusta periodic prin Hotarari ale Consiliului Local, în baza creşterii indicelui preţurilor de consum fată de nivelul existent la data precedentei ajustări. 

[bookmark: _GoBack]      Prin HCL 94/10.10.2024 au fost stabilite prin anexele 6 și 7  următoarele tarife pentru bilet călătorie și abonamente, respectiv 5 lei biletul pentru o călătorie, abonament unic toneta, aplicatie mobila, card-30 zile-120 lei, abonament unic toneta, aplicatie mobila, card -15 zile-65 lei, urmând ca după ajustare să se modifice după cum urmează:  biletul pentru o călătorie-7lei, abonament unic toneta, aplicatie mobila, card-30 zile-132 lei, abonament unic toneta, aplicatie mobila, card -15 zile-66 lei. 
      Având în vedere cele menționate mai sus se impune adoptarea unei hotărâri în vederea modificării Contractului de delegare a Gestiunii Serviciului de Transport Public Local pe raza de competență a unităților administrativ-teritoriale membre în Asociația de Dezvoltare Intercomunitară ”Asociația Metropolitană de Transport Public Craiova” în vederea ajustării tarifelor pentru titlurile de călătorie pe mijloacele de transport în comun (bilete și abonamente) în comuna Cârcea, prin modificarea următoarelor aspecte: 
      Aprobarea modificării anexelor nr. 6 si 7 la Hotărârea Consiliului Local al Comunei Cârcea nr.94/2024 referitoare la tarifele pentru activităţile conexe serviciului de transport public local de persoane, desfășurate de R.A.T. SRL, începând cu data de 01 septembrie 2025, conform anexelor ce fac parte integrantă din prezentul proiect de hotărâre.
      Aprobarea modificării contractului de delegare a Serviciului de transport public local de persoane prin curse regulate, după cum urmează:
      a) art. 8, pct.8.1 va avea forma prevăzută în anexa nr.1; 
      b) Anexa nr. 6.1 - Tarife de călătorie, va avea forma prevăzută în anexa nr. 2; 
     c) Anexa nr. 7.1 - Categoriile de pasageri care beneficiază de gratuități și reduceri la transportul în comun în Comuna Cârcea va avea forma prevăzută în anexa nr.3 ; 
     d) Anexa nr. 7.2 - Modul de acordare a diferențelor de tarif în Comuna Cârcea, va avea forma prevăzută în anexa nr.4; 
     e) Anexa nr. 7.3 - Fundamentarea anuală a diferențelor de tarif pentru protecția socială în Comuna Cârcea, va avea forma prevăzută în anexa nr.5. 
      Anexele nr.1-5 fac parte integrantă din prezentul proiect de hotărâre. 
      Celelalte prevederi prevăzute în cuprinsul Hotărârii Consiliului Local al comunei Cârcea nr. 94/2024, rămân neschimbate.
       Se mandatează dl. Pupăză Valerică, reprezentantul de drept al Comunei Cârcea , să voteze în numele și pe seama UAT Cârcea, în Adunarea Generală a Asociației de Dezvoltare Intercomunitară „Asociația Metropolitană de Transport Public Craiova”, modificarea contractului de delegare a Serviciului de transport public local de persoane prin curse regulate încredințat către operatorul R.A.T. SRL.

                                                                              Consilier Juridic,
Tobescu Raluca-Cristina
